# data[].attributes.headline
มาตรฐานความปลอดภัยทางไฟฟ้า (ELECTRICAL SAFETY) คืออะไร?

# data[].attributes.subject
มาตรฐานความปลอดภัยทางไฟฟ้า (ELECTRICAL SAFETY) คืออะไร?

# data[].attributes.body
มาตรฐานความปลอดภัยทางไฟฟ้า (Electrical Safety) คือ กฎระเบียบหรือเกณฑ์มาตรฐานที่กำหนดขึ้น สำหรับทดสอบว่าอุปกรณ์อิเล็กทรอนิกส์หรือเครื่องใช้ไฟฟ้าที่ผลิตมาเพื่อจัดจำหน่ายให้แก่ผู้บริโภคนั้น จะมีความปลอดภัยมากเพียงพอ และไม่เสี่ยงกับการเกิดอุบัติเหตุจากกระแสไฟฟ้า เช่น ไฟฟ้ารั่ว ไฟฟ้าช็อต หรือไฟฟ้าลัดวงจร อีกทั้งยังจะเป็นการรับรองด้านความปลอดภัยให้แก่อุปกรณ์อิเล็กทรอนิกส์ในอุตสาหกรรมของคุณ พร้อมกับช่วยสร้างความน่าเชื่อถือ และเพิ่มโอกาสการแข่งขันในอุตสาหกรรมให้อยู่เหนือคู่แข่ง

# data[].attributes.headline
การทดสอบมาตรฐานความปลอดภัยทางไฟฟ้ามีอะไรบ้าง?

# data[].attributes.subject
การทดสอบมาตรฐานความปลอดภัยทางไฟฟ้ามีอะไรบ้าง?

# data[].attributes.body
1. การทดสอบไฟฟ้าแรงดันสูง

เป็นการทดสอบความปลอดภัยของอุปกรณ์ไฟฟ้าที่ต้องใช้ไฟฟ้าแรงดันสูง โดยจะเป็นการทดสอบว่าอุปกรณ์ไฟฟ้ามีความทนทานต่อแรงดันไฟฟ้าระดับสูง ที่เกิดขึ้นระหว่างวงจรไฟฟ้าของผลิตภัณฑ์และระบบกราวนด์มากเพียงพอหรือไม่ เพื่อให้เกิดความมั่นใจว่าจะไม่เกิดเหตุไฟฟ้าลัดวงจร หรืออันตรายจากการโดนไฟฟ้าช็อตระหว่างใช้งาน

2. การทดสอบค่ากระแสไฟฟ้ารั่วไหล

เป็นการทดสอบการไหลของกระแสไฟฟ้าที่ไหลจากอุปกรณ์ไฟฟ้าไปยังพื้นหรือระบบกราวนด์ โดยกระแสไฟฟ้ารั่วไหลจะต้องมีค่าน้อยกว่า 1 มิลลิแอมป์ เพื่อให้มั่นใจว่าอุปกรณ์ไฟฟ้ามีความปลอดภัยและไม่เกิดอันตรายต่อผู้ใช้งาน

3. การทดสอบความต่อเนื่องของสายกราวนด์

เป็นการทดสอบว่าอุปกรณ์ไฟฟ้ามีสายกราวนด์ที่เชื่อมต่ออย่างถูกต้อง อีกทั้งมีค่าความต้านทานของสายกราวนด์ที่เพียงพอ หากค่าความต้านทานน้อยเกินไป หรือสายกราวนด์เชื่อมกันไม่ต่อเนื่อง ต้องดำเนินการแก้ไข เพราะอาจทำให้เกิดอันตรายต่อผู้ที่นำไปใช้งานได้

4. การทดสอบความต้านทานของฉนวนไฟฟ้า

เป็นการทดสอบคุณภาพของฉนวนไฟฟ้าที่ใช้ในการผลิตว่าได้มาตรฐานเพียงพอหรือไม่ เพราะฉนวนมีหน้าที่ในการป้องกันการรั่วของไฟฟ้า หากฉนวนไม่สามารถกันไฟฟ้าได้ดีพอ หรือมีค่าความต้านทานไฟฟ้าที่ต่ำกว่ามาตรฐานกำหนด เสี่ยงที่จะเกิดอันตรายจากกระแสไฟฟ้าเมื่อนำมาใช้งานได้

# data[].attributes.headline
มาตรฐานความปลอดภัยที่เกี่ยวกับไฟฟ้ามีอะไรบ้าง?

# data[].attributes.subject
มาตรฐานความปลอดภัยที่เกี่ยวกับไฟฟ้ามีอะไรบ้าง?

# data[].attributes.body
มาตรฐานสากล

ISO เป็นเกณฑ์มาตรฐานสำหรับผู้ผลิต เพื่อการจัดการทรัพยากรและการบริหารงานอย่างมีประสิทธิภาพ  เพื่อผลผลิตที่มีคุณภาพและปลอดภัย โดยมาตรฐาน ISO ที่เกี่ยวกับไฟฟ้า เช่น ISO 9001:2015 (ระบบบริหารคุณภาพ), ISO 14001:2015 (ระบบบริหารสิ่งแวดล้อม), ISO 45001:2018 (ระบบบริหารความปลอดภัยและสุขภาพ) เป็นต้น

IEC เป็นมาตรฐานทางด้านไฟฟ้าและอิเล็กทรอนิกส์ที่กำหนดโดยองค์กรระหว่างประเทศ เพื่อส่งเสริมความปลอดภัยและความน่าเชื่อถือในอุตสาหกรรม โดยมีมาตรฐาน IEC ที่เกี่ยวกับไฟฟ้า เช่น IEC 60050 (ไฟฟ้าและอิเล็กทรอนิกส์), IEC 60061 (หลอดไฟและหลอดไฟสัญญาณ), IEC 60227 (สายไฟฟ้า), IEC 60439 (แผงควบคุมไฟฟ้า) เป็นต้น

EN เป็นมาตรฐานทางไฟฟ้า หรือที่เรียกว่า CENELEC (European Committee for Electrotechnical Standardization) กำหนดขึ้นจากหลายประเทศในทวีปยุโรป ซึ่งอุปกรณ์ไฟฟ้าที่ไม่ได้รับมาตรฐานดังกล่าว จะไม่สามารถนำเข้าไปจัดจำหน่ายในประเทศกลุ่มสมาชิกได้

มาตรฐานประจำชาติ

เป็นมาตรฐานความปลอดภัยที่เกี่ยวกับอุปกรณ์ไฟฟ้าที่แต่ละประเทศร่างขึ้น เพื่อใช้ภายในประเทศของตน ได้แก่

ANSI (American National Standard Institute) ของประเทศอเมริกา

NEC (National Electrical Code) ของประเทศอเมริกา

BS (British Standard) ของประเทศอังกฤษ

JIS (Japan Industrial Standard) ของประเทศญี่ปุ่น

TIS (Thai Industrial Standard) หรือ มอก. (มาตรฐานผลิตภัณฑ์อุตสาหกรรม) ของประเทศไทย

EIT (The Engineering Institute of Thailand Under H.M. The King's Patronage) หรือ วสท. (วิศวกรรมสถานแห่งประเทศไทย ในพระบรมราชูปถัมภ์) ของประเทศไทย

# data[].attributes.headline
การตรวจสอบมาตรฐานความปลอดภัยทางไฟฟ้าสำคัญอย่างไร?

# data[].attributes.subject
การตรวจสอบมาตรฐานความปลอดภัยทางไฟฟ้าสำคัญอย่างไร?

# data[].attributes.body
1.สร้างความเชื่อมั่นให้แก่ผู้บริโภค

เสริมสร้างความมั่นใจและเพิ่มโอกาสในการตัดสินใจซื้อสินค้าให้กับผู้บริโภค เพราะความเชื่อมั่นในคุณภาพของสินค้าที่ดี จะพาธุรกิจของคุณให้เติบโตได้อย่างยั่งยืน

2.สร้างความน่าเชื่อถือให้แก่ผู้ผลิต

เสริมสร้างภาพลักษณ์ที่ดีให้กับองค์กร ทำให้เกิดความน่าเชื่อถือ เป็นองค์กรที่ได้มาตรฐาน และให้ความสำคัญต่อความปลอดภัยของผู้บริโภค

สำหรับผู้ประกอบการที่กำลังมองหาผู้ให้บริการเกี่ยวกับการตรวจสอบมาตรฐานความปลอดภัยทางไฟฟ้า ให้กับอุปกรณ์อิเล็กทรอนิกส์ ที่ TÜV SÜD มีบริการทดสอบมาตรฐานความปลอดภัยทางไฟฟ้า (Electrical Safety Testing) ให้กับผลิตภัณฑ์ไฟฟ้าและอุปกรณ์อิเล็กทรอนิกส์ทุกประเภท เพื่อทำการรับรองความปลอดภัยอุปกรณ์ไฟฟ้าจากบริษัทของคุณ พร้อมสร้างความมั่นใจให้กับผู้บริโภคในด้านการใช้งาน รวมถึงช่วยสร้างความน่าเชื่อถือให้กับแบรนด์ของคุณได้ด้วย